Vniuersis presentes litteras jnspecturis, officialis lingonensis, salutem in domino. Noueritis quod in presentia dilecti et fidelis mandati nostri jurati Johannis Cultilerii de Dyuione, clerici tabellionis curie lingonensis, cui quantum ad hoc commisimus vices nostras propter hoc personaliter constituti, dictus Robertus de Calma presbiter, perpetuus vicarius ecclesie de Nulleyo sponte et proiuide recognouit et publice confessus est, quod ipse attendens affectionem et amorem quas et quas religiosi viri frater Ponczardus abbas totusque conuentus monasterii Sancti Stephani dyuionensis monasterii, erga ipsum dominum Robertum habere... in tantum quod ipsi abbas et conuentus me ad vitam meam dumtaxat dederunt et concesserunt domum suam de Nulleyo quam jnhabitare consueuerunt alii vicarii dicte ecclesie de Nulleyo, vna cum oros et pertinenciis eiusdem necnon omnes oblationes et prouentus pertinentes ad altare dicti loci et de Crimolois, et quicquid ratione juris patronatus in dicta ecclesia et eius parrochia consueuerunt percipere et habere, grossis decimis finagiorum de Nulleyo et de Crimolois et eorum decimis canaborum miliorum et lugmninarium finagii de Crimolois dumtaxat exceptis dederunt etiam me modo quo supra iidem abbas et conuentus omnes terras et orcos suos dicti loci quas et quas vicarii sui dicti loci et maxime dominus Haymo super deffunctis tenuerunt et tenere consueuerunt ibidem, vna cum sexta parte, tam grosse quam minuce, decime de Corcellis. Ita quod per predictos omnibus archidiacone et decano dyuionensis super precationibus ratione visitationis debitis idem dominus Robertus satisfacere ac sibi et dicte ecclesie aliis desservientibus in diuinis necessaria miscuere, et predicta omnia deffendere ac me bono statu tenere quoad vixerit teneatur, ipsi dicti abbas et conuentus omnia alia omnia ipsi ecclesie jncombentia supportare tenentur. Ita quod post decessum ipsius domini Roberti premissa omnia vna cum meliorationibus quas fecerit idem Robertus in eisdem ad dictum monasterium abbatemque et conuentum predictos pacifice reuertantur prout dictus Robertus premissa omnia et singula eorum dicto jurato nostro confessus est esse vera. Ipse Robertus vitium jngutitudinis me assit in hoc parte, nolens jntrare ymo pocius euictare dedit, cessit, concessit ac eciam dat, cedit et concedit pro se et suis heredibus predictis abbati et conuentui et eorum monasterio predicto donatione pura, perpetua et jrreuocabili facta inter viuos, quia bona sua mobilia, presentia et futura, ac immobilia que per ipsum acquirerent jnfuturum vsuffructu et dispensatione legittima sancto aduixerit reseruatis in eisdem; de quibus bonis idem dictus Robertus ex nunc prout ex tunc dictos abbatem et conuentum jnuestiuit constituens se nomine dictorum abbatis et conuentus ipsa bona possidere, et promisit idem Robertus per suum juramentum in verbo sacerdocis prestitum, et sub obligatione omnium bonorum suorum, per se et suis heredibus, quos ad hoc obligat expresse huiusmodi donationem ac omnia et singula premissa tenere, jnuiolabiliter obseruare, et non venire, quomodolibet jnfuturum; renuncians in hoc facto juri dicenti donationem quingentes aureos excedentes non valere, et omnibus aliis exceptionibus juris et facti que contra tenorem presentium litterarum possent obici seu dici, et percipuere juri dicenti generalem renunciationem. In cuius rei testimonium, etc. Actum presentibus fratre Othone de Archeyo, canonico predicti monasterii, domino Johanne de Fossatis, et Johanne de Morreyo dyuionense commorante clerico, testibus ad hoc uocatis die jouis post festum Natiuitatis Domini, anno eiusdem millesimo CCC tricesimo. — Johannes Curtilerii jta est.